Wat het ons in Suid-Afrika nodig? Ek weet nie. Ek is ’n passievolle Suid-Afrikaner. Ek het al die mense van my land lief. Die een nie meer as die ander nie. Ja, ek is lief vir my Afrikaanse (Nederlandse) taal, maar ek het haar nie meer lief as die ander mense wat ander tale praat nie. Ek het al my land se mense lief. Ons is die land wat meer as baie ander lande probeer om saam te lewe. En ons kry dit reg op ons tipe manier.
Ons staar onsekere tye in die gesig in Suid-Afrika. Ek glo nog steeds dat Suid-Afrika eendag, dalk nog in my leeftyd, op ’n tweepartystaat gaan afstuur. Die DA gaan nie ander groot party wees nie. Die DA gaan dalk ’n vennoot daarin wees.